text: Vågen lastbilchauffør stoppede tyve på togt
  01 maj 2017 kl. 06.44
  En vågen lastbilchauffør satte natten til mandag en stopper for et tyvetogt i industrikvarteret ved motorvej E 45 mellem Hedensted og Løsning.
  Ved 02-tiden i nat opdagede en lastbilchauffør, der holdt i sin lastbil på Lundagervej i Hedensteds industrikvarter og ventede på at kunne læsse af, at tre mænd luskede rundt i området.  Han alarmerede politiet, der anholdt de tre mænd.
  I den bil de tre mænd var kørende i, blev der fundet værktøj,  som politiet mener var beregnet til at begå indbrud med. I bilen var også forskelligt elektronik, som politiet nu vil tjekke, hvor stammer fra, da det kunne være tyvekoster.
  To af mændene på henholdsvis 45 og 42 år er fra Fredericia, mens den tredje anholdte, en 33-årig mand, er fra Skanderborg.
  - Vi skal nu have de tre afhørt og tjekket, om vi kan knytte dem til andre indbrud og tyverier. De er i forvejen kendt af os, siger vagtchef Hans Hoffensetz, Sydøstjyllands Politi, til mandag morgen til TV SYD.
  